WEB-ODISSEA	Pro que se mostrèsse, ò pair Zèus, Minerva, Apòllo!, tau coma ère quan era ben bastida Lesbos se lheuèc contra eth Filomelida, en ua discusion, e pelegec damb eth, e l’amorrèc en solèr, dera quau causa s’alegrèren toti es aquèus; se, en tot mostrar-se atau, se trapèsse Ulisses damb es pretendents, que serie cuerta era vida d’aguesti e es nòces les resultarien fòrça amargantes.